CELEX: 32014R1338
Language: sl
Date: 2014-12-16 00:00:00
Title: Izvedbena uredba Komisije (EU) št. 1338/2014 z dne 16. decembra 2014 o spremembi Izvedbene uredbe (EU) št. 439/2011 v zvezi s podaljšanjem odstopanja od Uredbe (EGS) št. 2454/93 glede opredelitve pojma „izdelek s poreklom“ , ki se uporablja za splošno shemo tarifnih preferencialov, z namenom da se upošteva posebni položaj Zelenortskih otokov glede izvoza nekaterih ribiških proizvodov v Evropsko unijo

17.12.2014   
            
            
               SL
            
            
               Uradni list Evropske unije
            
            
               L 360/17
            
         IZVEDBENA UREDBA KOMISIJE (EU) št. 1338/2014
   z dne 16. decembra 2014
   o spremembi Izvedbene uredbe (EU) št. 439/2011 v zvezi s podaljšanjem odstopanja od Uredbe (EGS) št. 2454/93 glede opredelitve pojma „izdelek s poreklom“, ki se uporablja za splošno shemo tarifnih preferencialov, z namenom da se upošteva posebni položaj Zelenortskih otokov glede izvoza nekaterih ribiških proizvodov v Evropsko unijo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (1) in zlasti člena 247 Uredbe,
   ob upoštevanju Uredbe Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (2) in zlasti člena 89(1)(b) Uredbe,
   ob upoštevanju naslednjega:
   
               (1)
            
            
               Z Uredbo Komisije (ES) št. 815/2008 (3) je bilo Zelenortskim otokom odobreno odstopanje od pravil o poreklu, določenih v Uredbi (EGS) št. 2454/93. Z Izvedbeno uredbo (EU) št. 439/2011 (4) je Komisija Zelenortskim otokom odobrila novo odstopanje od zadevnih pravil o poreklu. Veljavnost tega odstopanja se izteče 31. decembra 2014.
            
         
               (2)
            
            
               Zelenortski otoki so z dopisom z dne 4. junija 2014 vložili zahtevek za podaljšanje navedenega odstopanja za nedoločen čas od 1. januarja 2015 do bodisi izteka veljavnosti Protokola (ki bo objavljen) med Evropsko unijo in Republiko Zelenortskimi otoki, v katerem so določene ribolovne možnosti in finančni prispevek na podlagi sporazuma o ribolovnem partnerstvu, ki se uporablja med pogodbenicama, bodisi do datuma začetka uporabe pravil o poreklu na podlagi prihodnjega sporazuma o gospodarskem partnerstvu med Unijo in Gospodarsko skupnostjo zahodnoafriških držav, kar nastopi prej. Ta zahtevek zadeva letno količino 2 500 ton za pripravljene ali konzervirane filete skuše in 875 ton za pripravljene ali konzervirane filete fregatnega trupca ali trupca.
            
         
               (3)
            
            
               Od leta 2008 so skupne letne količine, ki so bile na podlagi odstopanja odobrene Zelenortskim otokom, znatno pripomogle k izboljšanju položaja zelenortskega ribiškega predelovalnega sektorja. Te količine so prav tako nekoliko pripomogle k ponovni oživitvi flote Zelenortskih otokov za mali priobalni ribolov, ki je življenjskega pomena za to državo. Da pa bi se zagotovila popolna oživitev flote do predvidene stopnje, bi bilo treba zelenortski industriji za predelavo rib še naprej zagotavljati dovolj surovin s poreklom.
            
         
               (4)
            
            
               Zahtevek kaže, da bi odsotnost odstopanja bistveno vplivala na sposobnost zelenortske industrije predelave rib za nadaljnji izvoz v Unijo, kar bi lahko preprečilo nadaljnji razvoj zelenortske flote za mali pelagični ribolov.
            
         
               (5)
            
            
               Potreben je dodaten čas za konsolidacijo rezultatov, ki so jih Zelenortski otoki že dosegli pri prizadevanju za oživitev domače ribolovne flote. Odstopanje mora Zelenortskim otokom dati na voljo dovolj časa za pripravo na skladnost s pravili o pridobitvi preferencialnega porekla.
            
         
               (6)
            
            
               Ob upoštevanju začasne narave odstopanj, odobrenih glede opredelitve pojma „izdelek s poreklom“, odstopanja ni mogoče odobriti za neomejen čas, kakor so zaprosili Zelenortski otoki. Odstopanje bi bilo zato treba odobriti za obdobje dveh let za letni količini 2 500 ton za pripravljene ali konzervirane filete skuše in 875 ton za pripravljene ali konzervirane filete fregatnega trupca ali trupca, da bi Zelenortski otoki lahko dosegli skladnost s pravili.
            
         
               (7)
            
            
               Izvedbeno uredbo (EU) št. 439/2011 bi bilo zato treba ustrezno spremeniti.
            
         
               (8)
            
            
               Ukrepi v tej uredbi so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Izvedbena uredba (EU) št. 439/2011 se spremeni:
   
               1.
            
            
               člen 2 se nadomesti z naslednjim besedilom:
               „Člen 2
               Odstopanje iz člena 1 velja za proizvode, izvožene iz Zelenortskih otokov in deklarirane za sprostitev v prosti promet v Uniji, če so izpolnjeni pogoji iz člena 74 Uredbe (EGS) št. 2454/93, v obdobjih od 1. januarja 2011 do 31. decembra 2011, 1. januarja 2012 do 31. decembra 2012, 1. januarja 2013 do 31. decembra 2013, 1. januarja 2014 do 31. decembra 2014, 1. januarja 2015 do 31. decembra 2015 ter 1. januarja 2016 do 31. decembra 2016 do količin iz Priloge.“;
         
               2.
            
            
               Priloga se nadomesti z besedilom iz Priloge k tej uredbi.
            
         Člen 2
   1.   Ta uredba začne veljati tretji dan po objavi v Uradnem listu Evropske unije.
   2.   Uporablja se od 1. januarja 2015.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 16. decembra 2014
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 302, 19.10.1992, str. 1.
   
      (2)  UL L 253, 11.10.1993, str. 1.
   
      (3)  Uredba Komisije (ES) št. 815/2008 z dne 14. avgusta 2008 o odstopanju od Uredbe (EGS) št. 2454/93 glede opredelitve pojma „izdelek s poreklom“, ki se uporablja za splošno shemo preferencialov, z namenom, da se upošteva posebni položaj Zelenortskih otokov glede izvoza nekaterih ribiških proizvodov v Skupnost (UL L 220, 15.8.2008, str. 11).
   
      (4)  Izvedbena uredba Komisije (EU) št. 439/2011 z dne 6. maja 2011 o odstopanju od Uredbe (EGS) št. 2454/93 glede opredelitve pojma „izdelek s poreklom“, ki se uporablja za splošno shemo tarifnih preferencialov, z namenom da se upošteva posebni položaj Zelenortskih otokov glede izvoza nekaterih ribiških proizvodov v Evropsko unijo (UL L 119, 7.5.2011, str. 1).
   
      PRILOGA
      
                  Zaporedna številka
               
               
                  Oznaka KN
               
               
                   
               
               
                  Opis blaga
               
               
                  Obdobja
               
               
                  Količina (v tonah neto teže)
               
            
                  09.1647
               
               
                  1604 15 11
                  ex 1604 19 97
               
               
                   
               
               
                  Pripravljeni ali konzervirani fileti skuše (Scomber scombrus, Scomber japonicus, Scomber colias)
               
               
                  1.1.2011 do 31.12.2011
                  1.1.2012 do 31.12.2012
                  1.1.2013 do 31.12.2013
                  1.1.2014 do 31.12.2014
                  1.1.2015 do 31.12.2015
                  1.1.2016 do 31.12.2016
               
               
                  2 500 ton
                  2 500 ton
                  2 500 ton
                  2 500 ton
                  2 500 ton
                  2 500 ton
               
            
                  09.1648
               
               
                  ex 1604 19 97
               
               
                   
               
               
                  Pripravljeni ali konzervirani fileti fregatnega trupca ali trupca (Auxis thazard, Auxis rochei)
               
               
                  1.1.2011 do 31.12.2011
                  1.1.2012 do 31.12.2012
                  1.1.2013 do 31.12.2013
                  1.1.2014 do 31.12.2014
                  1.1.2015 do 31.12.2015
                  1.1.2016 do 31.12.2016
               
               
                  875 ton
                  875 ton
                  875 ton
                  875 ton
                  875 ton
                  875 ton